Morten Wieghorst

Morten Wieghorst (født 1971) er en dansk fotballtrener og tidligere fotballspiller som er midlertidig landslagstrener for .Hjulmand ny landstræner for Herrelandsholdet fra sommeren 2020Kasper Hjulmand stopper som landstræner 

Wieghorst har spilt på alle de sentrale plassene på banen. Hovedsakelig spilte han på sentral midtbane, men kunne også spille i midtforsvaret, og både defensiv og offensiv midtbane. Han var en god hodespiller, på grunn av sin kraft og gode timing, sin sterke fysikk, og sine 191 cm, noe som gjorde ham til en målfarlig spiller.

 Karriere 
I 1990 ble Wieghorst cupmester med Lyngby Boldklub, og i 1992 var han, som en del av det kanskje beste Lyngby-laget i nyere tid (sammen med prominente spillere som Henrik «Store» Larsen, Peter Nielsen, Per Pedersen, Flemming Christensen, Henrik Risom, Johnny Vilstrup, John Helt, Claus Christiansen, Torben Frank og brødrene Allan og Hasse Kuhn) med på å sikre klubben sin siste danske mesterskapstittel. Deretter reiste han til Skottland og fortsatte karrieren i Dundee FC.

Sommeren 1995 skiftet han til storklubben Celtic FC. En rekke skader vanskeliggjorde hans to første sesonger i klubben, som også skånet ham for Danmarks lettere mislykkede deltakelse i fotball-EM 1996. Men i sesongen 1997–98 spilte han 31 av 36 ligakamper, og hjalp Celtic med å vinne det 36. nasjonale mesterskapet — det første etter en serie med ni strake mesterskap til erkerivalen  Glasgow Rangers, som blant annet hadde Brian Laudrup i spillerstallen. Det sjeldne Guillain–Barré syndromet holdt Wieghorst ute av spill i mer enn ett år, før han gjorde et populært comeback i en skotsk cup-kamp i november 2001. De fleste hadde avskrevet hans karriere, da han endelig ble kvitt sykdommen.

Et halvt år senere hentet John Faxe Jensen og Michael Laudrup Wieghorst tilbake til Danmark på en såkalt fri transfer. Her oppnådde han stor popularitet som en alltid hardtarbeidende midtbanegeneral, og visekaptein i Brøndby IF. Spesielt ble han populær hos publikum, fordi han insisterte på å bli på banen selv når han hadde vært ute hos klubblegen Per Bjerregaard på sidelinjen for å få sydd en flenge i øyenbrynet. De mange hodeduellene gav han mange skrammer, og de fleste Brøndby-fans vil huske «Viggo» med bandasje rundt hodet, men i stadig beinhard kamp på midtbanen. Dette kom til uttrykk i ligakampen mot Farum Boldklub i 2002, hvor han med en blodig bandasje rundt hodet scoret fire mål. Han ble cup-mester med Brøndby i 2003.

I mai 2004 pådro Wieghorst seg en alvorlig kneskade i en kamp mot FC København. Han oppnådde imidlertid enda et comeback i april 2005 og var dermed en del av det mannskapet som vant mesterskapet og cupen i en og samme sesong, også kjent som «The Double». Sommeren 2005 avsluttet Wieghorst sin aktive karriere som fotballspiller. Etter dette ble han assistenttrener for FC Nordsjælland i 2005-06-sesongen. Da Johnny Petersen ble sparket, ble Wieghorst forfremmet til hovedtrener for den etterfølgende sesongen.

I 2004 spilte Morten Wieghorst, som nestformann for Spillerforeningen, en stor rolle i arbeidet for de profesjonelle fotballspillernes kontraktsvilkår, da Spillerforeningens fikk rett til å «sitte med ved bordet», når det skulle forhandles.

 Landslagskarriere 
Wieghorst debuterte for  i august 1994, da han ble sendt på banen etter pausen i en vennskapskamp mot . Han scoret det avgjørende målet i 2–1 seieren for Danmark. Wieghorst var også en del av det danske landslaget som vant Confederations Cup 1995 i Saudi-Arabia. Her erstattet han den skadde kapteinen Michael Laudrup, i 2–0 seieren over  i finalen.

Etter dette gjorde han comeback på landslaget etter å ha blitt tatt ut til den danske troppen for fotball-VM 1998, hvor Danmark som sitt hittil beste resultat noensinne, nådde kvartfinalen hvor de tapte 3–2 mot . Brasil tok senere sølvmedalje etter å ha tapt finalen mot Frankrike. Wieghorst ble byttet innpå i det 82. minutt i den uavgjorte puljekampen mot  (1–1), men hvor han pådro seg en utvisning kun tre minutter senere. Wieghorst fikk dermed tre kamper under VM.

Halvannet år senere ble Wieghorst den første og hittil eneste danske landslagsspiller med to utvisninger, da han ved sin andre advarsel i kampen ble vist ut i det 80. minutt av den siste EM-kvalifiseringskampen mot . Wieghorst var blitt byttet inn i det 52. minutt og hadde utlignet til 2–2 i det 57. minutt. Danmark vant 3–2 og fikk dermed andreplassen i puljen, og kvalifiserte seg siden til fotball-EM 2000 gjennom to play-off kamper mot , som Danmark sammenlagt vant 8–0.

I februar 2003 gjorde Wieghorst enda en gang comeback for det danske landslaget. I en vennskapskamp mot  var det så mye bråk på tribunene at en iransk landslagsspiller trodde dommeren hadde blåst av første omgang, hvorpå han tok ballen i hendene innenfor eget straffefelt. Dermed var dommeren tvunget til å blåse straffespark til Danmark. Wieghorst snakket med landslagstreneren Morten Olsen, og brente deretter straffesparket med vilje som tegn på god fair play.

 Meritter 
 1990: Dansk cupmester for Lyngby Boldklub
 1992: Dansk mester for Lyngby Boldklub
 1995: Vinner av Confederations Cup med 
 1998: Skotsk mester med Celtic FC
 2003: Dansk cupmester for Brøndby IF
 2005: Dansk cupmester og seriemester for Brøndby IF

 Priser 
 Valgt på Årets lag 2003.
 Valgt som Årets fotballspiller i Danmark 2003.

 Referanser 

 Eksterne lenker 


Kategori:Danske fotballspillere
Kategori:Danske fotballtrenere
Kategori:Spillere i Fotball-VM 1998
Kategori:Spillere i King Fahd Cup 1995
Kategori:Fotballspillere for Brøndby IF
Kategori:Fotballspillere for Celtic FC
Kategori:Fotballspillere for Dundee FC
Kategori:Fotballspillere for Lyngby BK
Kategori:Fotballtrenere for FC Nordsjælland
Kategori:Fotballtrenere for Aarhus GF
Kategori:Fotballtrenere for Aalborg BK
Kategori:Trenere for Danmarks herrelandslag i fotball
Kategori:Personer fra Glostrup kommune
Kategori:Fødsler i 1971